Diari Oficial de la Generalitat Valenciana


Sumari del DOGV 9349, del 27-05-2022 (2022/4801)

RESOLUCIÓ de 24 de maig de 2022, de la Direcció General de Funció Pública, per la qual es convoca una borsa d'ocupació temporal específica per al nomenament de personal funcionari interí o nomenament provisional per millora d'ocupació, en llocs de treball adscrits al cos tècnic de gestió en interpretació de la llengua de signes (B-07), convocatòria 495/22.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9349

Data del DOGV
:   27-05-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/4801


Data del document
:   24-05-2022

Organisme emissor
:   Conselleria de Justícia, Interior i Administració Pública

Tipus de document
:   Resolució

Correcció d'errades

 Descriptors 

:   * Conselleria de Justícia, Interior i Administració Pública
    * concurs administratiu

RESOLUCIÓ de 24 de maig de 2022, de la Direcció General de Funció Pública, per la qual es convoca una borsa d'ocupació temporal específica per al nomenament de personal funcionari interí o nomenament provisional per millora d'ocupació, en llocs de treball adscrits al cos tècnic de gestió en interpretació de la llengua de signes (B-07), convocatòria 495/22. [2022/4801]  
  
Vista la necessitat de provisió temporal de llocs de treball del Cos tècnic de gestió en interpretació de la Llengua de Signes, cos que la Llei 4/21, de 16 d'abril, de la funció pública valenciana, ha integrat en l'estructura de la relació de llocs de treball (B-07), pot no ser suficient el personal disponible en la borsa d'ocupació temporal vigent, i no sent imminent la convocatòria de borsa derivada del procediment selectiu per al cos esmentat, resulta necessari fer la constitució d'una borsa lliure. Aquesta borsa serà supletòria de les borses que es constituïsquen als procediments selectius derivats de les ofertes d'ocupació pública.  
  
La provisió dels llocs per al curs escolar 22-23 requereix que la borsa estiga constituïda amb anterioritat a l'inici del curs i per això, la tramitació d'aquest procés ha de ser qualificada d'urgència i reduir els terminis tal com estableix la normativa aplicable.  
L'Ordre 18/2018, de 19 de juliol, de la Conselleria de Justícia, Administració Pública, Reformes Democràtiques i Llibertats Públiques, sobre regulació de borses d'ocupació temporal per a proveir provisionalment llocs de treball de l'administració de la Generalitat, estableix en l'article 1 que té com a objecte regular els criteris que han de servir per a la constitució i funcionament de les borses d'ocupació temporal, per a la selecció i nomenament del personal funcionari interí o per a la contractació de personal laboral temporal al servei de l'administració de la Generalitat, segons corresponga d'acord amb la naturalesa dels llocs a cobrir o, si fa el cas, nomenament provisional per millora d'ocupació.  
  
L'article 4.1.b).1r de la citada ordre disposa que les borses d'ocupació temporal resultants d'una convocatòria específica i extraordinària seran convocades per la direcció general competent en matèria de funció pública, previ acord de la Comissió de seguiment, mitjançant la realització de proves selectives o pel sistema de baremació i experiència, així com publicació de la convocatòria en el DOGV.  
  
De conformitat amb la disposició transitòria segona de la Llei 4/2021, de 16 d'abril, de la funció pública valenciana, en tant no es publiquen les relacions de llocs de treball a les quals fa referència la disposició addicional cinquena, podran convocar-se procediments de selecció i provisió de llocs de treball, d'acord amb els elements inclosos en l'última relació de llocs de treball aprovada amb anterioritat a la citada llei, adaptant el requisit de titulació al que s'estableix en la disposició addicional novena.  
En virtut d'això, fent ús de les facultats que té conferides aquesta Direcció General de Funció Pública, de conformitat amb el que estableix el Decret 172/2020, de 30 d'octubre, del Consell, d'aprovació del Reglament orgànic i funcional de la Conselleria de Justícia, Interior i Administració Pública, amb acord previ de la Comissió de seguiment de borses d'ocupació temporal, resolc:  
  
Primer. Convocatòria de la borsa d'ocupació temporal  
Convocar el procediment per a la constitució de borsa específica d'ocupació temporal del Cos tècnic de gestió en interpretació de la Llengua de Signes (B-07), per al nomenament de personal funcionari interí i/o nomenament provisional per millora d'ocupació, a fi que, quan les necessitats del servei ho requerisquen, puguen proveir-se provisionalment llocs de treball classificats per a la seua provisió per aquest personal de l'administració de la Generalitat, de conformitat amb el que estableix l'Ordre 18/2018, de 19 de juliol, de la Conselleria de Justícia, Administració Pública, Reformes Democràtiques i Llibertats Públiques, sobre regulació de borses. El procediment es tramitarà amb els terminis previstos en la normativa d'aplicació per als procediments d'urgència.  
  
Segon. Requisits  
Per a poder formar part de la borsa serà necessari complir els requisits següents:  
a) Estar en possessió dels requisits d'accés a la funció pública exigits en l'article 62 de la Llei 4/2021, de 16 d'abril, de la funció pública valenciana.  
b) Estar en possessió de la titulació següent o complides les condicions per a obtindre-la abans de la finalització del termini de presentació de sol·licituds. De conformitat amb l'article 31 de la Llei 4/21, de 16 d'abril adés citada, per a l'accés a llocs del grup B es requerirà el títol de tècnic/a superior de Formació Professional.  
c) La possessió dels requisits anteriors s'acreditarà dins del termini de presentació de sol·licituds, excepte els previstos en la lletra c) i d) de l'article 62 de la Llei 4/2021, de la funció pública valenciana, que hauran d'acreditar-se abans del seu nomenament, en el termini que l'òrgan competent concedisca a l'efecte.  
  
Tercer. Prova selectiva i Comissió de Valoració  
La prova selectiva, que serà única, consistirà en dos exercicis:   
a) El primer exercici consistirà a realitzar una interpretació d'una duració de 5 minuts d'una classe de qualsevol de les matèries d'educació secundària obligatòria regulades en el Decret 87/2015, de 5 de juny, del Consell, pel qual estableix el currículum i desenvolupa l'ordenació general de l'Educació Secundària Obligatòria i del Batxillerat a la Comunitat Valenciana, en les dues llengües oficials de la Comunitat Valenciana (2,5 minuts en valencià i 2,5 minuts en castellà), valorat de 0 a 20 punts.  
b) El segon exercici consistirà a respondre per escrit un qüestionari de 20 preguntes teoricopràctiques, sobre la totalitat del temari recollit en l'annex II. El temps de realització de l'examen serà determinat prèviament per la Comissió de valoració, i en cap cas serà inferior a 60 segons per pregunta. Les preguntes es formularan amb quatre respostes alternatives, de les quals només una serà correcta. Les contestacions correctes es valoraran amb 0.5 punts, les contestacions errònies penalitzaran 0,1667 punts, i les respostes errònies i en blanc ni puntuaran ni penalitzaran. La valoració d'aquest exercici serà de 0 a 10 punts.  
  
La puntuació total de la prova serà de 0 a 30 punts, i es considerarà superada si s'obté una puntuació mínima de 15 punts.  
La Comissió de valoració que avaluarà aquesta prova selectiva estarà integrada per:  
  
Titulars  
Presidència: Luis Mora Doménech  
Vocalies:  
- Raquel González Andrés  
- Jorge Aranda Ruano  
- María José Benage Gimeno  
Secretaria: Emília Arroyo Cháfer  
  
Suplents  
Presidència: Joaquín Mas Llorens  
Vocalies:  
- Silvia María Torregrosa Bevià  
- Maria Amparo Cabello Barres  
- Visitación González Rico  
Secretaria: Cueva Santa Dolores Martínez Hervás  
  
Quart. Sol·licituds de participació en la prova  
1.1 El termini per a la presentació de sol·licituds serà de cinc dies hàbils, comptats a partir de l'endemà de la publicació d'aquesta convocatòria en el Diari Oficial de la Generalitat Valenciana. Les persones aspirants queden vinculades a les dades que hagen fet constar en les seues sol·licituds.  
1.2 Les sol·licituds es presentaran per via electrònica, d'acord amb el que s'estableix en l'article 14 del Decret 3/2017. A l'efecte, és necessari estar registrat per a l'ús del sistema d'identificació i signatura electrònica Ro@ee o posseir un certificat digital de signatura electrònica, o DNIe, tal com es recull en l'annex I de la present convocatòria; emplenar-les a través del formulari habilitat en el portal de l'administració de la Generalitat http://seu.gva.es (cercador d'ocupació pública, Descripció:495/22, tramitar amb certificat), i realitzar el pagament telemàtic de la taxa.  
La presentació electrònica requerirà el compliment successiu dels passos següents:  
a) L'emplenament i inscripció en línia.  
b) El pagament electrònic de la taxa corresponent.  
c) El registre electrònic de la sol·licitud.  
2. No seran admeses i, consegüentment, quedaran excloses del procés selectiu aquelles persones que, havent abonat la taxa, no hagen registrat la sol·licitud electrònicament.  
3. Les persones aspirants amb diversitat funcional que requerisquen mesures d'adaptació per a la realització de l'exercici, en l'emplenament de la seua sol·licitud hauran d'observar les prescripcions següents:  
  
3.1. Indicar en la sol·licitud el tipus de diversitat funcional que posseeixen, assenyalant el que escaiga en cada cas: (F) física, (P) psíquica, (S) sensorial.  
3.2. Concretar, el tipus de mesures que precisen, fent constar en l'apartat corresponent de la sol·licitud les que necessita, entre les que figuren en aquella, i que són les següents:  
1. Eliminació de barreres arquitectòniques i taula adaptada a la cadira de rodes.  
2. Ampliació del temps de durada de la prova. Per a l'aplicació d'aquesta mesura, les persones aspirants hauran d'acompanyar, obligatòriament, un certificat expedit per l'òrgan oficial competent que especifique: el diagnòstic i el temps d'ampliació que precisa, expressat en nombre de minuts.  
3. Necessitat d'intèrpret, a causa de diversitat funcional auditiva.  
4. Unes altres, especificant-ne quines en la casella corresponent.  
Si en el desenvolupament del procés selectiu se suscitaren dubtes raonables a la Comissió de valoració respecte a la compatibilitat funcional d'una persona admesa, podrà demanar el corresponent dictamen de la Comissió mixta de Diversitat Funcional; i en aquest cas, la persona admesa inicialment podrà participar condicionalment en el procés selectiu, i quedarà en suspens la resolució definitiva sobre l'admissió o exclusió del procés selectiu fins a la recepció del dictamen.  
4. Finalitzat el termini de presentació de sol·licituds, es publicarà en la pàgina web de la Direcció General de Funció Pública https://cjusticia.gva.es/va/web/recursos-humanos/ , la relació provisional de persones admeses i excloses per a la realització de la prova.  
5. Les persones aspirants podran, en cas d'error, exclusió o de no figurar en la relació provisional de persones admeses i excloses, esmenar electrònicament els defectes en què hagen incorregut en la seua sol·licitud, o realitzar les al·legacions que tinguen per convenient en el termini de cinc dies hàbils, comptats a partir de l'endemà de la publicació, d'acord amb el que s'estableix en l'article 68 de la Llei 39/2015, d'1 d'octubre, del procediment administratiu comú de les administracions públiques.  
6. Transcorregut el termini anterior, vistes les al·legacions i, si fa el cas, esmenats els defectes, es publicarà la relació definitiva de persones admeses i excloses per a la realització de la prova en la pàgina web de la Direcció General de Funció Pública https://cjusticia.gva.es/va/web/recursos-humanos/.  
7. En la resolució per la qual es faça pública la relació definitiva de persones admeses i excloses al present procediment selectiu s'establiran, amb almenys quinze dies d'antelació, la data, el lloc i l'hora de realització de la prova, així com l'ordre de crida d'aquelles, que s'iniciarà en la lletra «F», conforme el resultat del sorteig fet el dia 7 de gener de 2019 (DOGV 8473, de 28 de gener).  
  
8. Una vegada finalitzat el primer exercici, es convocaran, a través de la pàgina web de la Direcció General de Funció Pública https://cjusticia.gva.es/va/web/recursos-humanos/, a les persones aspirants per a la realització del segon exercici amb una antelació mínima de 5 dies.  
  
9. En finalitzar la prova selectiva es publicarà en la pàgina web de la Direcció General de Funció Pública, la relació de persones aspirants que han superat la prova amb expressió del seu nom, cognoms i DNI.  
  
10. Les persones aspirants disposaran d'un termini de cinc dies per a formular les reclamacions que estimen oportunes en relació amb la puntuació atorgada en la prova selectiva.  
11. La Comissió de valoració estudiarà les al·legacions presentades i formularà una proposta de llista definitiva a la Direcció General de Funció Pública, la qual dictarà una resolució i ordenarà la publicació en el lloc adés indicat.  
  
Cinqué. Drets d'examen i forma de pagament  
1. Els drets d'examen són 9,17 euros.  
2. Bonificacions  
a) La presentació de la sol·licitud de participació en les proves per mitjans telemàtics, tindrà una bonificació del 10 % de la quota íntegra, que s'aplicarà de manera automàtica en realitzar el pagament, la presentació i registre electrònic de la sol·licitud.  
b) Les persones que acrediten formar part d'una família nombrosa de categoria general o d'una família monoparental de categoria general, gaudiran d'una bonificació del 50 % de la quota íntegra acumulable a la fixada en l'apartat a anterior, per al que hauran d'assenyalar l'apartat «Bonificacions» de la sol·licitud telemàtica, i s'aplicarà de manera automàtica en realitzar pagament, la presentació i registre electrònic de la sol·licitud.  
3. Exempcions. Estan exemptes del pagament de la taxa:  
a) Les persones que acrediten un grau de diversitat funcional igual o superior al 33 %; serà d'aplicació automàtica en realitzar pagament, la presentació i registre electrònic de la sol·licitud i assenyalar l'apartat «Exempcions» de la sol·licitud telemàtica.  
b) Les persones que acrediten formar part d'una família nombrosa de categoria especial o d'una família monoparental de categoria especial; serà d'aplicació automàtica en realitzar pagament, la presentació i registre electrònic de la sol·licitud i assenyalar l'apartat «Exempcions Família Nombrosa Especial» de la sol·licitud telemàtica.  
c) Les dones víctimes d'actes de violència sobre la dona que acrediten aquesta condició mitjançant qualsevol dels mitjans de prova previstos en els articles 9.1 i 9.2 de la Llei 7/2012, de 23 de novembre, de la Generalitat, integral contra la violència sobre la dona en l'àmbit de la Comunitat Valenciana, així com els qui acrediten trobar-se en situació d'exclusió social mitjançant el corresponent document expedit per l'òrgan competent en matèria de benestar social de l'ajuntament de residència; serà d'aplicació automàtica en realitzar pagament, la presentació i registre electrònic de la sol·licitud i assenyalar l'apartat «Altres» de la sol·licitud telemàtica.  
4. En cap cas, el pagament de la taxa eximirà del tràmit de registre electrònic de la sol·licitud. La falta de justificació de l'abonament dels drets d'examen o de la presentació dins del termini i en la forma escaient en el registre electrònic corresponent de la sol·licitud, determinarà l'exclusió de la persona aspirant.  
5. Escaurà la devolució de les taxes per drets d'examen en els supòsits i a través dels procediments contemplats en l'article 1.2-6 de la Llei 20/2017, de 28 de desembre, de la Generalitat, de taxes.  
  
  
Sisé. Barem  
Només es baremaran els mèrits del personal aspirant que haja superat la prova selectiva. Els mèrits al·legats pel personal participant hauran d'haver-se obtingut amb anterioritat a la finalització del termini de presentació de sol·licituds, que s'obri amb la publicació de la present resolució.  
Correspondrà a la Comissió de borses d'ocupació temporal la comprovació i avaluació dels mèrits del personal aspirant de la convocatòria. Així mateix, les discrepàncies, reclamacions i dubtes que puguen sorgir en l'aplicació d'aquestes bases es tractaran en la citada Comissió.  
  
El barem de mèrits tindrà en consideració els mèrits i situacions següents:  
Experiència professional:  
Temps de serveis prestats en llocs de treball de l'administració de la Generalitat o dels seus organismes autònoms, classificats per a la seua provisió per personal del Cos B-07, les competències en matèria de la qual de personal s'exercisquen per la Conselleria competent en matèria de funció pública: 0,15 punts per cada mes complet de servei en actiu.  
  
Temps de serveis prestats en altres llocs de treball de l'administració de la Generalitat o dels seus organismes autònoms, les competències en matèria dels quals de personal s'exercisquen per la Conselleria competent en matèria de funció pública, no contemplats en l'anterior apartat: 0,10 punts per cada mes complet de servei en actiu.  
Temps de serveis prestats en altres administracions públiques, entitats públiques empresarials de la Generalitat i altres entitats de dret públic de la Generalitat, en llocs amb iguals funcions a les corresponents al mateix cos que haja de proveir-se: 0,08 punts per cada mes complet de servei en actiu.  
El màxim de punts a obtindre pel present apartat serà de 36 punts.  
  
Valencià: La valoració del coneixement del valencià s'efectuarà puntuant, fins a un màxim de 8 punts, el nivell més alt obtingut, segons el barem següent:  
  
Nivells Puntuació  
A1 0,5  
A2 (oral) 1  
B1 (elemental) 3  
B2 4  
C1 (mitjà) 6  
C2 (superior) 8  
  
  
  
Addicionalment, sense depassar el límit dels 8 punts, es valoraran els certificats de capacitació tècnica (Llenguatge administratiu, Llenguatge als mitjans de comunicació i Correcció de textos) expedits per la Junta Qualificadora de Coneixements de Valencià, amb 0,5 punts cadascun.  
  
Idiomes comunitaris:  
Es valorarà fins a 4 punts el coneixement de llengües oficials diferents de la Unió Europea, diferents de la llengua espanyola, segons els nivells especificats en la taula adjunta.  
El coneixement de cada idioma comunitari es valorarà conforme a les puntuacions per curs o la seua equivalència si es tracta de cicles de l'Escola oficial d'Idiomes, o de nivells o certificats segons el Marc europeu comú de referència (nivell bàsic, nivell intermedi i nivell avançat), conformement a l'escala que es detalla en la taula adjunta.  
La valoració del coneixement de l'idioma comunitari s'efectuarà puntuant exclusivament el nivell més alt obtingut en cadascun dels idiomes comunitaris.  
L'equivalència entre els ensenyaments regulats pel Reial decret 967/1988, de 2 de setembre, i les regulades pels reials decrets 944/2003 i 1.629/2006, de 29 de desembre (Llei orgànica 2/2006, de 3 de maig), i per la disposició final primera del Decret 138/2014, de 29 d'agost (Llei orgànica 8/2013, de 9 de desembre), són les que es detallen en la taula següent:  
Altres titulacions: (màxim 4 punts).  
Es valorarà la possessió de títols acadèmics iguals o superiors al que siga exigit per a l'acompliment dels llocs a cobrir fins a un màxim de 4 punts, assignant 2 punts per:  
Cada titulació que s'acredite de superior nivell acadèmic a l'establida com a requisit de participació en la borsa.  
Cada titulació addicional del mateix nivell acadèmic de l'acreditada com a requisit de participació en la borsa.  
  
3.5. Personal amb diversitat funcional: (màxim 10 punts)  
Si la persona aspirant acredita un grau de discapacitat igual o superior al 33 per cent se li assignaran 5 punts, i si acredita un grau igual o superior al 65 % la puntuació serà de 10 punts. Aquesta circumstància pot ser al·legada i puntuada en qualsevol moment en què s'acredite, així com rectificada en cas de millora de la persona després d'una revisió.  
  
  
Seté. Acreditació dels mèrits després de la publicació del llistat d'aprovats  
Els mèrits relacionats en l'apartat anterior s'acreditaran:  
Experiència professional: certificacions oficials expedides per l'òrgan competent de l'administració corresponent.  
Als exclusius efectes del present barem, els llocs de treball la naturalesa jurídica dels quals s'haja modificat es considerarà que sempre han tingut la mateixa que posseïsquen en el moment de sol·licitud d'integració en la borsa.  
Respecte dels serveis prestats en llocs de treball de l'administració de la Generalitat, gestionats per la Direcció General de Funció Pública, seran comprovats d'ofici.  
Valencià: certificacions oficials expedides o homologades per la Junta Qualificadora de Coneixements de Valencià. Únicament es valoraran els certificats provisionals mentre la Junta Qualificadora de Coneixements de Valencià no haja expedit les corresponents certificacions definitives.  
Idiomes comunitaris: títols oficials expedits o homologats per òrgan competent o certificacions oficials emeses per les escoles oficials d'idiomes. Les paperetes no serviran com a acreditació.  
Altres titulacions: titulacions oficials expedides per òrgan competent. En aquells supòsits en què l'expedició del títol es trobe en tràmit, es podrà acreditar mitjançant la presentació del certificat acadèmic de finalització d'estudis expedit per la Universitat, juntament amb el rebut de l'abonament de les taxes corresponents.  
Personal amb diversitat funcional:  
Certificat justificatiu del grau de discapacitat igual o superior al 33 per cent, expedit per l'òrgan competent.  
Certificat de capacitats a l'efecte de demanda d'ocupació, o si escau, l'acreditació d'haver-ho sol·licitat i certificat de compatibilitat del lloc.  
  
Huité. Procediment de constitució i ordre de prelació en la borsa  
  
Les persones aspirants aprovades presentaran, en un termini màxim de cinc dies hàbils des de la publicació del llistat de persones aprovades, el full d'autobaremació i la documentació acreditativa dels requisits exigits i dels mèrits al·legats.  
Els aspirants es comprometen des de l'inici del procediment i sota declaració responsable a realitzar aquesta autobaremació, consignant exclusivament aquells mèrits que siguen aplicables en les instruccions del barem a l'efecte.  
El full d'autobaremació es trobarà disponible en l'enllaç següent de la pàgina web de la Direcció General de Funció Pública, i haurà d'emplenar-se telemàticament.  
Una vegada baremats els mèrits per la Comissió de seguiment de les borses d'ocupació temporal, es faran públics en la pàgina web de Direcció General de Funció Pública.  
Les persones interessades disposaran d'un termini de cinc dies hàbils, a comptar des de l'endemà a la publicació del llistat provisional, per a formular les al·legacions que estimen oportunes en relació amb la puntuació del barem atorgada. La Comissió de seguiment de borses d'ocupació temporal estudiarà les al·legacions presentades i formularà proposta de llistat definitiu a la Direcció General de Funció Pública, que dictarà resolució i n'ordenarà la publicació en la pàgina web de la Direcció General de Funció Pública.  
Els mèrits que no consten inscrits en el registre de la Direcció General de Funció Pública de la Conselleria de Justícia, Interior i Administració Pública, i que no s'acrediten de la manera establida en el resolc sisé, no es valoraran; les acreditacions administratives i els mèrits al·legats hauran d'haver sigut obtinguts amb anterioritat a la data de finalització del termini de presentació de sol·licituds.  
L'ordre de prelació en la borsa serà el resultat de la suma de la puntuació obtinguda en la prova selectiva i de la puntuació del barem de mèrits. En cas d'empat en la puntuació total, s'atendrà el que es preveu en l'Ordre 18/2018, de 19 de juliol.  
En el cas que el nombre d'aprovats siga molt superior a l'estimació de vacants que es preveja cobrir, la Comissió de seguiment de borses d'ocupació temporal podrà acordar la baremació d'aquelles persones que superen una determinada puntuació mínima, i quan les necessitats del servei ho requerisquen es podrà acordar la baremació dels altres participants.  
  
Nové. Àmbit territorial  
1. L'àmbit territorial d'aquesta borsa d'ocupació és de caràcter provincial.  
2. Els qui estigueren interessats a poder obtindre destí en província o províncies diferents a les del seu domicili, hauran de fer-ho constar en la sol·licitud d'inscripció, havent de respectar-se l'ordre de prelació segons la puntuació, amb independència de qual siga el domicili de l'aspirant. A falta d'opció per l'aspirant s'entendrà que opta per la província del seu domicili si radica en el territori de la Comunitat Valenciana i, si és d'una altra Comunitat Autònoma, serà València.  
  
  
Deu. Normes de funcionament  
La borsa s'ajustarà en el seu funcionament pel que es disposa en l'Ordre 18/2018, de 19 de juliol, de la Conselleria de Justícia, Administració Pública, Reformes Democràtiques i Llibertats Públiques, sobre regulació de borses d'ocupació temporal per a proveir provisionalment llocs de treball de l'administració de la Generalitat.  
  
Onze. Recursos  
Contra la present resolució, que posa fi a la via administrativa, les persones interessades podran interposar recurs contenciós administratiu davant el jutjat del contenciós administratiu corresponent, en el termini de dos mesos comptats des de l'endemà de la publicació. Així mateix, amb caràcter potestatiu, es podrà interposar recurs de reposició, en el termini d'un mes des de l'endemà de la publicació, davant el mateix òrgan que ha dictat la resolució. Tot això de conformitat amb el que estableixen els articles 112, 114, 115, 123 i 124, de la Llei 39/2015, d'1 d'octubre, del procediment administratiu comú de les administracions públiques, i els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
Les citacions en els recursos contenciosos administratius que se substancien contra aquesta resolució es realitzaran per mitjà de la inserció del corresponent edicte en el Diari Oficial de la Generalitat Valenciana.  
  
València, 24 de maig de 2022.- El director general de Funció Pública: David Alfonso Jarque.  
  
  
ANNEX I  
Sistemes d'identificació i signatura  
  
Iq@zn (Sistema de signatura recomanat)  
Es tracta d'una plataforma comuna per a la identificació, autenticació i signatura electrònica. És un sistema interoperable i horitzontal que evita a les administracions públiques haver d'implementar i gestionar els seus propis sistemes d'identificació i signatura, i als ciutadans i les ciutadanes haver d'utilitzar mètodes d'identificació diferents per a relacionar-se electrònicament amb l'administració.  
Vn@ar permanent: està orientada a accessos habituals i a l'ús de la signatura en el núvol. Per a usar el sistema, únicament es necessita haver obtingut prèviament la credencial electrònica d'identificació mitjançant algun dels procediments previstos. Per a això cal registrar-se en el sistema de manera presencial, en alguna de les oficines de registre adherides al sistema, o per internet, utilitzant un certificat electrònic reconegut.  
Més informació: www.clave.gob.es  
  
Certificat ACCV: Certificats en suport programari  
Els certificats qualificats de ciutadà en suport programari emés per l'Agència de Tecnologia i Certificació Electrònica (ACCV) es proporcionen en el navegador web. Permeten signar i xifrar missatges de correu electrònic segur, la identificació d'usuaris i usuàries davant serveis telemàtics i la signatura electrònica i el xifratge de documents en tota mena d'aplicacions. Alguns exemples d'ús són la seu electrònica de l'Agència Tributària, la seu electrònica de la Seguretat Social, la seu electrònica del Cadastre, la seu electrònica Generalitat, etc.  
  
Més informació: https://www.accv.es/ciudadanos/  
  
DNIe  
Tal com recull la Declaració de Pràctiques de Certificació del DNI, els certificats electrònics podran utilitzar-se:  
- Com a mitjà d'autenticació de la identitat. El certificat d'autenticació (digital signature) assegura al titular, en la comunicació electrònica, acreditar la seua identitat enfront de qualsevol.  
- Com a mitjà de signatura electrònica de documents. Mitjançant la utilització del certificat de signatura (non repudition), el receptor o la receptora d'un missatge signat electrònicament pot verificar l'autenticitat d'aqueixa signatura i demostrar així la identitat del signant, sense que aquest puga repudiar-lo.  
- Com a mitjà de certificació d'integritat d'un document. Permet comprovar que el document no ha sigut modificat per cap agent extern a la comunicació.  
Més informació: https://www.dnielectronico.es/portaldnie/  
  
  
ANNEX II  
Temari  
  
1. Drets de les persones amb discapacitat i la seua inclusió social. Marc normatiu: la Llei 11/2003, de 10 d'abril, sobre l'Estatut de les persones amb discapacitat; la Llei 26/2011, d'1 d'agost, d'adaptació normativa a la Convenció Internacional sobre els Drets de les Persones amb Discapacitat; el Reial decret legislatiu 1/2013, de 29 de novembre, pel qual s'aprova el text refós de la Llei general de drets de les persones amb discapacitat i de la seua inclusió social; i el títol II de l'Estatut d'Autonomia de la Comunitat Valenciana.  
  
2. La inclusió educativa. Marc legislatiu de la Comunitat Valenciana: el Decret 104/2018, de 27 de juliol, del Consell, pel qual es desenvolupen els principis d'equitat i d'inclusió en el sistema educatiu valencià; i el capítol V de l'Ordre 20/2019, de 30 d'abril, de la Conselleria d'Educació, Investigació, Cultura i Esport, per la qual es regula l'organització de la resposta educativa per a la inclusió de l'alumnat en els centres docents sostinguts amb fons públics del sistema educatiu valencià.  
  
3. Mesures de resposta educativa a la inclusió de l'alumnat amb discapacitat auditiva: mesures de nivell I, II i III.  
4. Mesures de resposta educativa de nivell IV a la inclusió de l'alumnat amb discapacitat auditiva: mesures individualitzades que requereixen el suport de personal especialitzat i mesures individualitzades d'accés i flexibilització que no requereixen el suport de personal especialitzat.  
5. La llengua de signes: definició, característiques, modalitats i dactilologia.  
6. La llengua de signes en el sistema educatiu valencià. Marc normatiu: la Llei 27/2007, de 23 d'octubre, per la qual es reconeixen les llengües de signes espanyoles, i es regulen els mitjans de suport a la comunicació oral de les persones sordes, amb discapacitat auditiva i sordcegues; i la Llei 4/2018, de 21 de febrer, per la qual es regula i promou el plurilingüisme en el sistema educatiu valencià.  
7. Tècniques d'interpretació de la llengua de signes. Expressió corporal aplicada a la llengua de signes.  
8. El treball del personal tècnic en interpretació de la llengua de signes en els centres educatius: interpretació i coordinacions internes i externes.